કોઈની દાદાગીરી તે સાંખી શકતાં નહીં. 1974ની પહેલી એપ્રિલે રેલવે કર્મચારીઓના પગાર-બોનસ વગેરેમાં વધારો કરવાના સંદર્ભે જ્યોર્જ ફર્નાન્ડિઝે ઇન્દિરાજીને ધમકી આપી કે અમારી માંગણીઓ મંજૂર કરવામાં નહીં આવે તો ટ્રેનો પાટા પર જ અટકી જશે. ‘સ્ટેચ્યુ’ થઈ જશે. બોલો શું કરવું છે? ફર્નાન્ડિઝની ભાષામાં ટપોરીનો છલકાતો મિજાજ જોઈને મેડમનું માથું ઠનક્યું. રેલવે હડતાળને તેમણે ગેરકાયદે ઠરાવી હડતાળિયાઓને પકડી પકડીને જે ઝૂડ્યા છે! ને જેલમાં નાખી દીધા. તે ગભરાઈને પગમાં પડી ગયા. હડતાળ જ નહીં, ફર્નાન્ડિઝની યુનિયનની લીડરી પણ લટકી પડી. ફર્નાન્ડિઝ આજ ક્યાં ખોવાઈ ગયા છે, ખબર નથી.